**Էթել Սքալ** (անգլ.՝ Ethel Scull, ի ծնե՝ **Էթել Ռեդներ** (անգլ.՝ Ethel Redner, 1921, Բրոնքս շրջան, Նյու Յորք, Նյու Յորք, ԱՄՆ - օգոստոսի 27, 2001(2001-08-27), Նյու Յորք շրջան, Նյու Յորք, Նյու Յորք, ԱՄՆ), արվեստի գործերի ամերիկացի հավաքորդ, առավել հայտնի է «փոփ արտի և մինիմալիզմի ստեղծագործությունների աշխարհահռչակ հավաքածուով», որը հավաքել է իր ամուսնու՝ Ռոբերտ Սքալի հետ։

Վաղ կենսագրություն
------------------

Էթել Ռեդները ծնվել է 1921 թվականին Բրոնքսում՝ Նյու Յորք քաղաքում։ Եղել է Բեն Ռեդների՝ տաքսիների ընկերության հաջողակ սեփականատիրոջ դուստրը։ Ընկերությունը հետագայում Էթելը և Ռոբերտ Սքալը վերանվանել են «Սքալի հրեշտակներ» (անգլ.՝ Scull's Angels)։ Էթել Սքալը արտոնյալ կյանք է վարել, նաև գովազդի արվեստ է ուսումնասիրել Պերսոնսի դիզայնի դպրոցում։

Ամուսնություն
-------------

Էթել Ռեդները ամուսնացել է Ռոբերտ Սքալի հետ, զույգն ունեցել է երեք որդի՝ Ջոնաթան, Սթիվեն և Ադամ։ Այն բանից հետո, երբ Էթելի հայրը, տարիքի հետ կապված, որոշել է թողնել բիզնեսը, Ռոբերտ Սքալը ժառանգություն է ստացել նրա տաքսու ընկերության մի մասը։ Տաքսու բիզնեսի հաջողակ վարման արդյունքում զույգը հարստացել է, ինչը թույլ է տվել նրանց Նյու Յորքի գեղարվեստական բեմում ներկայանալ՝ հավաքելով աբստրակտ և ժամանակակից արվեստի գործեր։ 1965 թվականին իրենց առաջին աճուրդից ստացված եկամուտը նրանք օգտագործել են Ռոբերտ և Էթել Սքալ հիմնադրամի ստեղծման համար, որի հիմնական նպատակն էր աջակցել երիտասարդ նկարիչներին՝ նրանց արվեստի գործերը գնելով, վարձույթը և գործունեության այլ ծախսերը վճարելով։ Շուտով զույգը սկսել է ենթարկվել քննադատության՝ մեծ մասամբ իրենց աճուրդների պատճառով, որտեղ երբեմն արվեստի գործերը վաճառվում էին դրանց նախնական գնի եռակի չափով։ Նրանք ապահարզանի համար հայց են ներկայացրել 1975 թվականին, որի հետ պատմությունը ավարտվել է 1986 թվականին՝ Ռոբերտ Սքալի մահից հետո։

Արվեստում
---------

Էթել Սքալը պատկերված է «Էթել Սքալ 36 անգամ» նկարում՝ ստեղծված 1963 թվականին Էնդի Ուորհոլի կողմից փոփ արտ ոճով։ Աշխատանքը գտնվում է Մետրոպոլիտեն թանգարանի հավաքածուում։ Այն դարձել է Ուորհոլի առաջին պատվերով նկարը։ Այն իրենից ներկայացնում էր Էթել Սքալի 36 դիմանկար՝ տարբեր դիրքերով՝ տեղադրված չորս շարքով և ինը սյունակով։ Այս աշխատանքը Ամերիկյան արվեստի Ուիթնի թանգարանի և Մետրոպոլիտեն թանգարանի համատեղ սեփականությունն է։

Սքալի կողմից արված մեկ այլ հայտնի պատվեր էր Ջորջ Սիգալի կողմից ստեղծված քանդակագործական դիմանկարը՝ «Ռոբերտ և Էթել Սքալների դիմանկար» խորագրով։ Երկու ամուսիններն էլ պատկերված էին գիպսե քանդակների տեսքով. Էթելը մուգ ակնոցներով նստած էր վիկտորիանական աթոռին, իսկ Ռոբերտ Սքալը կանգնած էր նրա և բազկաթոռի հետևում։ Այժմ այս արվեստի գործը գտնվում է ԱյԹի պրեֆեկտուրայի (Նագոյա, Ճապոնիա) Արվեստի թանգարանի հավաքածուում։

Մահ
---

Էթել Սքալը մահացել է 2001 թվականին սրտի կաթվածից Մանհեթենի ծերանոցում, ուր հայտնվել էր կաթվածից հետո։

Ծանոթագրություններ
------------------

1. 1 2
2. 1 2 3  C // Ethel Scull, a Patron of Pop and Minimal Art, Dies at 79 / J. Kahn — Manhattan, NYC: New York Times Company, A. G. Sulzberger, 2001. — P. 15. — ISSN 0362-4331; 1553-8095; 1542-667X
3. 1 2  Glueck, Grace (2001 թ․ սեպտեմբերի 1). «Ethel Scull, a Patron of Pop and Minimal Art, Dies at 79». *New York Times*. Վերցված է 2019 թ․ սեպտեմբերի 20-ին.
4. ↑  Glueck, Grace (3 January 1986). «ROBERT SCULL, PROMINENT COLLECTOR OF POP ART». New York Times
5. ↑  «Ethel Scull 36 Times». Метрополитен-музей. Վերցված է 2019 թ․ սեպտեմբերի 20-ին.
6. 1 2  Landi, Ann (2010 թ․ հուլիսի 1). «How the Met and the Whitney came to share an iconic Warhol». *ARTnews*. Վերցված է 2019 թ․ սեպտեմբերի 20-ին.. *Ethel Scull 36 Times*
7. ↑  Feinstein, Roni (2010 թ․ հունիսի 4). «The Scull Collection». *Art in America*. Վերցված է 2019 թ․ սեպտեմբերի 20-ին.
8. ↑  «Court painter to the rich and famous». *The New Zealand Herald – via HighBeam Research (subscription required)*. APN News & Media. 2009 թ․ ապրիլի 3. Արխիվացված է օրիգինալից 2014 թ․ հունիսի 11-ին. Վերցված է 2019 թ․ սեպտեմբերի 20-ին. `{{cite news}}`: More than one of `|archiveurl=` and `|archive-url=` specified (օգնություն)
9. ↑  Grace Glueck (2001 թ․ սեպտեմբերի 1). «Ethel Scull, a Patron of Pop and Minimal Art, Dies at 79». *The New York Times*. Վերցված է 2019 թ․ սեպտեմբերի 20-ին.
10. ↑  Girard, Bartholomé (2009 թ․ մարտի 18). «Warhol, en couleur et argenté». *Международное французское радио*. Վերցված է 2019 թ․ սեպտեմբերի 20-ին.
11. ↑  «［ID:6322］ Portrait of Robert and Ethel Scull ： Detail | The Collection | Aichi Prefectural Museum of Art». *Aichi Prefectural Museum of Art - The Collection*. Վերցված է 2019 թ․ սեպտեմբերի 20-ին.
12. ↑  «The Casting of Ethel Scull». *TIME Magazine; Vol. 87 Issue 13, p77, 1p*. 1966.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave |
|  |
| Չափորոշչային վերահսկողություն | ISNI: 0000000020792528 · VIAF: 25741873 · WorldCat VIAF: 25741873 |

 |